Държавен вестник, бр. 93, 2002 г., стр. 56

С Т Р .  56
Д Ъ Р Ж А В Е Н   В Е С Т Н И К
Б Р О Й  93
ПОСТАНОВЛЕНИЕ № 223 
ОТ 27 СЕПТЕМВРИ 2002 Г.
за приемане на Наредба за лицензиране на
туроператорската и туристическата агентска
дейност
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за лицен-
зиране на туроператорската и туристическата
агентска дейност.
Заключителни разпоредби
§ 1. Отменя се Тарифата за таксите, които се
събират по Закона за туризма—приложение № 1
към Постановление № 189 на Министерския
съвет от 1998 г. (ДВ, бр. 99 от 1998 г.).
§ 2. Постановлението влиза в сила от 1 ок-
томври 2002 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за лицензиране на туроператорската и турис-
тическата агентска дейност
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се уреждат:
1. редът за издаване, отказване, прекратява-
не и отнемане на лицензите за туроператорска
и туристическа агентска дейност;
2. изискванията за образование, езикова
квалификация и стаж на персонала, осъщест-
вяващ туроператорска или туристическа
агентска дейност;
3. изискванията към помещенията за извър-
шване на туроператорска или туристическа
агентска дейност.
Г л а в а  в т о р а
РЕД ЗА ИЗДАВАНЕ НА ЛИЦЕНЗ
Чл. 2. (1) За издаване на лиценз за туропера-
торска или за туристическа агентска дейност се
подава заявление до министъра на икономика-
та по образец—приложение № 1.
(2) Към заявлението по ал. 1 се прилагат:
1. удостоверение за актуална съдебна регис-
трация, ако лицето е търговец, с дата на издава-
не, предхождаща с не повече от 30 дни датата на
подаване на заявлението, или копия от докумен-
ти, удостоверяващи, че юридическото лице има
право по силата на друг закон да извършва сто-
панска дейност—оригинал или заверен препис;
2. справка за образованието, езиковата ква-
лификация и стажа за персонала, който ще бъде
зает в осъществяването на туристическата дей-
ност, съгласно изискванията на глава четвър-
та—приложение № 2;
3. копие от документите, удостоверяващи
образователния ценз, стажа и езиковата квали-
фикация на лицата по т. 2;
4. справка за местоположението, пригодност-
та и оборудването на работните помещения—
приложение № 3;
5. копие от акта за собственост или от дого-
вора за наем, както и друг документ, от който
произтича правото за ползване на помещения-
та по т. 4, с валидност най-малко една година от
датата на подаване на заявлението;
6. препоръка от национално представено
туристическо сдружение на лица, извършва-
щи туроператорска и/или туристическа агент-
ска дейност;
7. декларация (по образец) във връзка с чл. 19,
ал. 1, т. 6 и 7 от Закона за туризма, че през пос-
ледните 12 месеца преди подаване на заявлени-
ето лицето не е извършвало туроператорска или
туристическа агентска дейност без лиценз и не
му е отнеман лиценз за туроператорска или
туристическа агентска дейност;
8. общи условия на договорите за организи-
рани групови и индивидуални туристически
пътувания с обща цена (организирани пътува-
ния)—за туроператорска дейност;
9. документ за платена такса за разглеждане
на документите съгласно тарифата по чл. 18,
ал. 2 от Закона за туризма.
(3) Заявлението по ал. 1 с приложените към
него документи се подава в дирекция “Нацио-
нална туристическа политика” на Министерст-
вото на икономиката от лицето, представлява-
що заявителя съгласно съдебната регистрация,
или от упълномощено от него лице с нотариал-
но заверено пълномощно и се завежда в специ-
ален регистър.
(4) Заявлението за издаване на лиценз за тур-
операторска или туристическа агентска дейност
може да бъде оттеглено в срок до 15 дни след
датата на подаването му, като при оттеглянето
в този срок се задържат 50 на сто от платената
такса за разглеждане на документите.
(5) При оттегляне на заявлението за издаване
на лиценз след срока по ал. 4 платената такса за
разглеждане на документите не се възстановява.
Чл. 3. (1) Лицата, кандидатстващи за лиценз
за туроператор, отбелязват в заявлението по
чл. 2, ал. 1 желанието си да упражняват дейност
и като туристически агент, като приложените
документите по чл. 2, ал. 2, т. 2, 3, 4 и 5 трябва
да доказват съответствие с изискванията към
персонала и помещенията съгласно глави тре-
та и четвърта.
(2) Лицензираният туроператор има право да
осъществява дейност и като туристически агент
без отделен лиценз, като подава заявление по
реда на чл. 2 и прилага документите по чл. 2,
ал. 2, т. 2, 3, 4 и 5, които трябва да доказват съот-
ветствие с изискванията към персонала и поме-
щенията съгласно глави трета и четвърта.
(3) Лицензираният туристически агент има
право да кандидатства за лиценз за туропера-
торска дейност, като подава заявление по реда
на чл. 2 и заплаща такса съгласно тарифата по
чл. 18, ал. 2 от Закона за туризма.